open-index/open-wikipedia-markdown huggingface dataset:
Միխալ Մատուշևսկի

**Միխալ Մատուշևսկի**  (, ), լեհ շախմատիստ, գրոսմայստեր (2019)։

## Կենսագրություն
2017 թվականի ն Լեհաստանի 73-րդ թիմային առաջնությունում նա անհատական  պայքարում ցուցաբերել է լավագույն արդյունքը։ 71-րդ (2015) և 72-րդ (2016) առաջնություններում՝ երրորդը։

## Մարզական արդյունք

## Վարկանիշի փոփոխության գրաֆիկ

## Ծանոթագրություններ

## Արտաքին հղումներ
*Անձնական քարտը ՖԻԴԵ-ի կայքում
*Պարտիաները chessgames.com կայքում
*Անձնական քարտը 365chess.com կայքում
*Անձնական քարտը szachypolskie կայքում

Կատեգորիա:Լեհ շախմատիստներ
Կատեգորիա:Շախմատի գրոսմայստերներ
Կատեգորիա:Շախմատի միջազգային վարպետներ
Կատեգորիա:Շախմատիստներ այբբենական կարգով
Բաբախող հոսանք

**Բաբախող հոսանք**, մեծությամբ փոփոխական, ուղղությամբ հաստատուն էլեկտրական հոսանք։ Առաջանում է փոփոխական հոսանքը հաստատունի փոխարկելիս։ Բաբախող հոսանքը կարելի է ներկայացնել որպես հաստատուն բաղադրիչի և տարբեր հաճախականության սինուսոիդալ հոսանքների գումար։ Բաբախող հոսանքի միջին արժեքը բաբախման պարբերության ընթացքում հավասար է հաստատուն բաղադրիչին։ Բաբախող հոսանքից փոփոխական բաղադրիչների անջատումն ու բաբախման հարթեցումը կատարվում է էլեկտրական զտիչներով։ 

Կատեգորիա:Էլեկտրականություն
Ժավոխիր Սինդարով

**Ժավոխիր Սինդարով** (), ուզբեկ շախմատիստ, գրոսմայստեր, 2018 թվականի Ուզբեկստանի առաջնության բրոնզե մեդալակիր, 2019 թվականի Ուզբեկստանի չեմպիոն։

Ժավոխիր Սինդարովին գրոսմայստերի կոչումը շնորհվել է 12 տարեկան, 10 ամսականում։

## Կենսագրություն
Սինդարովը ծնվել է 2005 թվականի դեկտեմբերի 8-ին։ 2017 թվականի հոկտեմբերին արժանացել է միջազգային վարպետի կոչման։ Գրոսմայստերի առաջին նորման լրացրել է 2018 թվականի հունիսին՝ Ալյոխինի հուշամրցաշարում։ Երկրորդը նա նվաճել է նույն տարվա  սեպտեմբերին՝ շախմատի աշխարհի պատանեկան առաջնությունում՝  իր վարկանիշը հասցնելով 2500-ի։

2018 թվականի հոկտեմբերին նա լրացրել է գրոսմայստերների իր երրորդ նորմը և դասվել պատմության մեջ ամենաերիտասարդ  գրոսմայստերի շարքին։

Տիտղոսը ՖԻԴԵ-ի կողմից շնորհվել է 2019 թվականին։

## Մարզական նվաճումներ

## Վարկանիշի փոփոխության գրաֆիկ

## Ծանոթագրություններ

## Արտաքին հղումներ
*Անձնական քարտը ՖԻԴԵ-ի կայքում
*Պարտիաները chessgames.com կայքում
*Անձնական քարտը 365chess.com կայքում

Կատեգորիա:Ուզբեկ շախմատիստներ
Կատեգորիա:Շախմատիստներ այբբենական կարգով
Կատեգորիա:Շախմատի գրոսմայստերներ
Էմիլի Բանքեր

**Էմիլի Բանկեր** (, ), 19–րդ դարի հայտնի դերասանուհի, հանդես է եկել Հյուսիսային Ամերիկայի թատրոններում 1880-ական և 90-ական թվականներին։ Ծագումնաբանությունը հայտնի չէ (նա եղել է ամերիկացի թե մեծբրիտանացի)։

## Կարիերա
1882 թվականին նա Ուիլյամս Գասի հետ խաղացել է կատակերգական բեմադրություններից լավագույններից մեկում՝ «*One of the Finest*», իսկ երկու տարի անց՝ «*Le Pave de Paris»*-ում։ Հետո մտել է Սոլ Սմիթ Ռասել ընկերություն,  «*[[:en:Pa (play)|Pa»]]* ներկայացումում խաղացել է Սիբիլի դերը։ 1888 թվականին Բանկերը հայտնվել է  *Hanlon Brothers’ production–ի* «*Voyage en Suisse»* ներկայացումում, որտեղ ծանոթացել է իր ապագա ամուսնու՝ դերասան Վ.Ռայլի հետ։ Rosina Vokes’ ընկերություն մասնակց է եղել։ Էմիլին իր գործունեությունը սկսել է «Daly’s Theatre» թատրոնում 1891 թվականի ապրիլի 13-ին։ Այդ ժամանակ նա հանդես է եկել այնպիսի ներկայացումներում, ինչպիսիք են «*Թղթախաղ*» «*Կեղծամ և զգեստ*»  և «*Չհղկված ադամանդը*»։ 1891 թվականին խաղացել է Լյուսի Գրանդի դերը «Արծաթե վահանում»։ Մի տարի անց Էմիլին միացել է Չարլզ Ֆորմանի խմբին և կատարել է այրիներից մեկի դերը, (երկրորդի դերը խաղում էր Ջորջինա Դրյուն) «Wilkinson's Widows» կատակերգական ներկայացումում։ Դրանից հետո նա դերեր է խաղացել այնպիսի ներկայացումներում, ինչպիսին են «*Կրտսեր գործընկերը*», «*Նրա հարսանիքի օրը*» և «*Գլորիանա*»։

Բանկերի վերջին ելույթը կայացել է Նյու-Յորքում 1897 թվականի ապրիլի 3-ին, երբ նա մասնակցում էր «Մեր բնակարանը» ներկայացմանը «Murray Hill Theatre»-ում։ 1890-ական թվականներին Էմիլին հասել է մեծ հաջողությունների շնորհիվ Միսիս Մուսգրոուվի «Մեր տունը» ֆարս կատակերգության դերերի։

## Մահ
Նյու-Յորք նահանգի Օլբանի քաղաքում գտնվելու ընթացքում Էմիլին հիվանդանում է և տեղափոխվում տեղի հիվանդանոց, որտեղ նա անհաջող վիրահատությունից հետո մահանում է 1897 թվականի հունիսի 5-ին։ Ըստ հաղորդումների՝ դերասանուհու մահվան պատճառը պերետոնիտից առաջացած բարդություններն էին։ Դերասանուհու մահվան պահին գործարար ամուսինը նրա մահճակալի կողքին էր։ Թովմաս Ռայլին երկար ճանապարհ է անցել  իր կարիերայում որպես Բրոդվեյի արտադրության մենեջեր։ Հիվանդությունից առաջ Բարկերը շրջագայել է Նյու-Յորքում, խաղացել  է Վիկտորիա Սարդուի «Ամուսնալուծության բուժում» ներկայացման մեջ։

Նեկրոլոգները տարաձայնություններ ունեին դերասանուհու ծագման հարցում։ Ոմանք գրել են, որ նա ծնվել է Նյու-Յորքում, ոմանք էլ, որ նա Մեծ Բրիտանիայից տեղափոխվել է Ամերիկա։

## Ծանոթագրություններ

## Արտաքին հղումներ
* Фото Эмили Банкер на New York Public Library Digital Gallery

Կատեգորիա:1860-ականների ծնունդներ
Կատեգորիա:Ամերիկացի դերասաններ
Կատեգորիա:Թատրոնի դերասանուհիներ
Կատեգորիա:Թատրոնի ամերիկացի դերասանուհիներ
Բոբի Չենգ

**Բոբի Չենգ** (, ), ավստրալիացի շախմատիստ, գրոսմայստեր (2019)։

## Կենսագրություն
Չենգը ծնվել է Նոր Զելանդիայի Համիլթոն քաղաքում, որտեղ նրա մարզիչներն են եղել Բրյուս Ուիլլերը և Յուեն Գրինը։ Հետագայում տեղափոխվել է Ավստրալիա․ որտեղ իչ մարզիչը եղել է գրոսմայստեր Դերիլ Յոհանսենը։

2007 թվականի շախմատի աշխարհի երիտասարդական առաջնությունում Բոբին զբաղեցրել է 3-րդ տեղը (մինչև 10 տարեկաններ)։ 2009 թվականի նոյեմբերին Թուրքիայի  Քեմեր  քաղաքում տեղի ունեցած աշխարհի երիտասարդական առաջնությունում  նվաճել  է 12 տարեկանների չեմպիոնի տիտղոսը։

2010 թվականին դարձել է  Ավստրալիայի պատանեկան առաջնության հաղթող։ 2013 թվականի հունվարին Չենգը  նվաճել է Ավստրալիայի բաց առաջնության չեմպիոնի տիտղոսը։ 2016 թվականին դարձել է Ավստրալիայի չեմպիոն։ 2018 թվականին Ավստրալիայի հավաքականի կազմում մասնակցել է Շախմատի համաշխարհային 43-րդ օլիմպիադային։

## Մարզական արդյունք

## Վարկանիշի փոփոխության գրաֆիկ

## Ծանոթագրություններ

## Արտաքին հղումներ
*Անձնական քարտը ՖԻԴԵ-ի կայքում
*Պարտիաները chessgames.com կայքում
*Անձնական քարտը 365chess.com կայքում

Կատեգորիա:Ավստրալիացի շախմատիստներ
Կատեգորիա:Շախմատային օլիմպիադաների մասնակիցներ
Կատեգորիա:Շախմատի գրոսմայստերներ
Կատեգորիա:Շախմատի միջազգային վարպետներ
Կատեգորիա:Շախմատիստներ այբբենական կարգով
Բաբելերեն

**Բաբելերեն**, բաբելոներեն, աքքադերենի երկու բարբառներից մեկը, որ առանձնացել է հին աքքադերենի շրջանի (մ․թ․ա․ XXIV–XXI դդ․) վերջին։

Տարածված է եղել Աքքադի հվ․ մասում։ Սովորաբար տարբերում են բաբելերենի զարգացման 4 շրջան՝ հին (մ․ թ․ ա․ XX-XVII դդ․), միջին (մ․ թ․ ա․ XVI– XII դդ․), նոր (մ․ թ․ ա․ I հազարամյակի սկզբներից մինչև 605) և ուշ (մ․թ․ա․ VI դարից մինչև աքքադերենի լիակատար մահացումը)։ Երբեմն առանձին շրջան է համարվում նաև մ․ թ․ ա․ II հազարամյակի վերջի և I հազարամյակի առաջին կեսի գրավոր հուշարձանների, դպրոցական վարժությունների լեզուն։ Միջին շրջանում հոլովական վերջավորությունների անկմամբ նշանակալից տեղաշարժ է կատարվել բաբելերենի պատմության մեջ։ Բաբելերեն նոր շրջանում արտամղել է ասուրերենը և Ասորեստանի թագավորների արձանագրություններում գործածվել որպես գրական լեզու։

Կատեգորիա:Աքքադերեն
In Your Eyes (երգ, Ռոբին Շուլց)

**In Your Eyes**, գերմանացի դիջեյի և պրոդյուսեր Ռոբին Շուլցի սինգլը, որն իր մեջ ներառում է նորվեգացի երգչուհի Alida-ի վոկալը։ Թողարկվել է 2020 թվականի հունվարի 10-ին *Warner Music Group* լեյբլում և գրվել է Ռոբին Շուլցի, Ալիդայի, Դենիել Դեյմանի և Դենիս «Junkx» Բիրբրոդի կողմից։ Երգն ամերիկյան *Dance Radio* հիթ-շքերթում հասել է առաջին հորիզոնականին։

## Պատմություն
Երգի մասին Ռոբինը հայտարարել է սոցիալական ցանցերում դրա թողարկումից մեկ շաբաթ առաջ։

Երգի երաժշտական տեսահոլովակը թողարկվել է 2020 թվականի հունվարի 10-ին Ռոբին Շուլցի պաշտոնական ալիքում։ Տեսահոլովակի սկզբում Շուլցը և Alida-ն հայտնվում են երկու ֆուտուրիստական մոտոցիկլետներով մութ սենյակում, որոնց վրա այնուհետև նստում են և սկսում փախչել գլխավոր հերոսներին հետապնդող ռոբոտներից։ Այն բանից հետո, երբ բոլոր ռոբոտները վերացվել են, Ռոբինի և Alida-ի առջև հայտնվում է ևս մեկ ռոբոտ, որը չափերով ավելի մեծ է, քան նախորդ ռոբոտները։ Ի վերջո, նրանք ոչնչացնում են դրան։

## Արձագանքներ
Cultr.com-ից Օլիվեր Տրայոն (անգլ.՝ Oliver Tryon) գրել է, որ «երգի վոկալը և լրացումը գտնվում են ամենաբարձր աստիճանի վրա, և դա կոմպոզիցիային տալիս է նոր մակարդակի»։

## Հիթ շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Ծանոթագրություններ

Կատեգորիա:Ռոբին Շուլցի երգեր
Փախչել, հասնել, սիրահարվել

**«Փախչել, հասնել, սիրահարվել»** (, աշխատանքային անվանումը՝ **«Կովկասի լավագույն աղջիկ»** (), Միխայիլ Շևչուկի կինոֆիլմը, որը նկարահանվել է 2013 թվականին։ Սկզբնական նախագծում եղել է Լեոնիդ Գայդայի «Կովկասի գերուհին կամ Շուրիկի նոր արկածները» ֆիլմի երկրորդ ռեմեյքը, սակայն հետագայում դարձել է ինքնուրույն ֆիլմ՝ բնօրինակից պահպանելով միայն առանձին մոտիվներ։ Ֆիլմի պրեմիերան կայացել է 2016 թվականին։

Վլադիմիր Զելդինի վերջին ֆիլմն է։

## Սյուժե
Գործարար Բորիսը փախչում է իր ավստրիացի հարսնացուից դեպի Հյուսիսային Կովկաս, որտեղ պատահականության բերումով երաժշտության ուսուցիչ է դառնում տեղացի աղջիկ Նինայի համար։ Նինան չի ցանկանում ամուսնանալ հոր գտած փեսացուի հետ, և ամեն գնով փորձում է հետաձգել հարսանիքը։ Դրանում նրան օգնում է Բորիսը. նա որոշում է գողանալ Նինային ըստ տեղական սովորության, և այժմ նրանք ստիպված են թաքցնել ոչ միայն Նինայի փեսացուից, այլև Բորիսի անսպասելիորեն ժամանած հարսնացուից։

## Դերասաններ
* Կոնստանտին Կրյուկով – *Բորիս
* [[Լյուբով Աքսյոնովա]] – *Նինա
* Վլադիմիր Էտուշ – *«Շատ Կարևոր Մարդ»
* Վլադիմիր Զելդին – *«Մարդը Լեգենդ»
* Յուսուպ Օմարով – *Ռուսլան
* Յուլիկա Վագներ – *Աննա
* Ալեքսանդր Ռեզալին – *Դավիթ Գեորգիևիչ
* Թեոնա Դոլնիկովա – *Ֆատիմա
* Մարինա Գուբինա
* Մարիա Կուդրյավցևա – ''բորտուղեկցորդուհի

## Սաունդթրեք
* Երաժշտական կոլեկտիվը Պետրա Նալիչա – «Никогда»
* Այդամիր Մուգու – «Чёрные глаза»
* Լյուբով Նովիկովա – «Где-то на белом свете»
* Մուրակիմի – «Где-то» և «Только с тобой»
* Թամարա Յանդիևա – «Когда ты придёшь к ручью»

## Արտադրություն
Ֆիլմը մշակվել է Գայդայի օրիգինալ կինոնկարի մեկ այլ ռեմեյքի հետ միաժամանակ, որը նրա սյուժեին հետևել է գրեթե այն աստիճան, որ այն բացասաբար է ընդունվել քննադատների ու հանդիսատեսի կողմից։ Այս ֆիլմն ի սկզբանե ծրագրվել է որպես ավելի ինքնուրույն։ Ի տարբերություն այդ երկու ֆիլմերի, «Փախչել, հասնել, սիրահարվել» կինոնկարն իսկապես նկարահանվել է Կովկասում։ Վլադիմիր Էտուշը, որը նկարահանվել է նախատիպ ֆիլմում, նույնպես նկարահանվել է այս ֆիլմում, ընդ որում՝ նրա կերպարը պահպանել է բնօրինակի ազգանունը։

## Նկարահանումների վայր
Ֆիլմը նկարահանվել է Սոչիում և Կարաչաևո-Չերկեսիայում։

Ֆիլմում Պսակադրության պալատի բացման ժամանակ երևում է Վ. Ի. Լենինի արձանը Զելենչուկսկայա ստանիցայի կենտրոնական հրապարակում։ Բորիսի՝ լեռը բարձրանալու տեսարանում հետին պլանում երևում է աստղաֆիզիկական աստղադիտարանը։

## Ծանոթագրություններ

Կատեգորիա:2010-ականների ռուսերեն ֆիլմեր
Կատեգորիա:2016 ֆիլմեր
Կատեգորիա:Ռուսական կինոկատակերգություններ
Կատեգորիա:Ռուսական ֆիլմեր
Հինգից մինչև յոթը

**«Հինգից մինչև յոթը»** (), 2015 թվականի ռուս-լատվիական մելոդրամա։ Նկարահանվել է ռեժիսոր Վլադիմիր Շչեգոլկովի կողմից Ալեքսանդր Գոնորովսկու հետ համատեղ գրված սցենարով։ Գլխավոր դերերը կատարել են Ալեքսանդր Իլյինը և Դարյա Մելնիկովան։ Նկարահանումներն անցկացվել են Ռիգայում։

Ֆիլմն առաջին անգամ ցուցադրվել է 2015 թվականի սեպտեմբերին «Ամուրյան աշուն» կինոփառատոնում, որտեղ արժանացել է Վալերի Պրիյոմիխովի անվան գրան-պրիի «Լավագույն ֆիլմ» անվանակարգում, ինչպես նաև հաղթել է «Լավագույն օպերատոր» անվանակարգում։

2016 թվականի օգոստոսին ֆիլմը ցուցադրվել է «Պատուհան դեպի Եվրոպա» կինոփառատոնի «Վիբորգական հաշիվ» () ընդլայնված ծրագրի շրջանակներում, ինչպես նաև Բալթյան երկրների «Open Place» կարճամետրաժ ֆիլմերի միջազգային կինոփառատոնում։

2016 թվականի դեկտեմբերի 28-ին ներկայացվել է պաշտոնական թրեյլերը։

Ռուսական կինոթատրոններում ֆիլմի պրեմիերան կայացել է 2017 թվականի հունվարի 26-ին.

## Սյուժե
Ամեն օր երեկոյան ժամը 5-ից մինչև յոթը Օլեգը սրճարանում սպասում է իր նախկին ընկերուհուն՝ Աննային, ով կես տարի առաջ լքել է նրան։ Մի օր նա այնտեղ հանդիպում է Վերային, որը նույնպես վերապրել է բաժանում, և սրճարանը դառնում է նրանց ժամադրության վայրը։

## Դերերում

## Ծանոթագրություններ

## Արտաքին հղումներ
* 

Կատեգորիա:2010-ականների ռուսերեն ֆիլմեր
Կատեգորիա:2015 ֆիլմեր
Կատեգորիա:Ռուսական մելոդրամա ֆիլմեր
Կատեգորիա:Ռուսական ֆիլմեր
Գարի Վինիկ

**Գարի Սքոթ Վինիկ** (, ), ամերիկացի կինոռեժիսոր, պրոդյուսեր և մոնտաժող։ Առավել հայտնի է «Լովելաս» (2002), «13-ից 30» (2004) և «Հարսնացուների պատերազմ» (2009) ֆիլմերի վրա աշխատանքով։

## Կենսագրություն
Գարի Վինիկը ծնվել է ԱՄՆ-ի Նյու Յորք քաղաքում։ Սովորել է *Columbia Grammar & Preparatory School* միջնակարգ դպրոցում, որը ավարտել է 1979 թվականին՝ բակալավրի աստիճանով։ Այնուհետև ընդունվել է Բոստոնի Թաֆթս համալսարանը, որը ավարտել է 1984 թվականին։ Այնտեղ սովորելիս որոշել է դառնալ ռեժիսոր։ Բայց մինչ ֆիլմի նկարահանումները սկսելը, յոթ տարի աշխատել է Նյու Յորքի համալսարանի «Արվեստի դպրոցում»։

1989 թվականին առաջնաելույթ է ունեցել որպես ռեժիսոր՝ նկարահանվելով «Պարետային ժամ» թրիլլերում։ 1991 թվականին դրան հաջորդել է երկրորդը՝ «Անձրևից առաջացած» ֆիլմը, Բրիջիտ Ֆոնդայի հետ միասին։ 1995 թվականին «Կոդ Տիկ» ֆիլմի համար Բեռլինի կինոփառատոնում ստացել է «Բյուրեղյա արջ» մրցանակ։

1999 թվականին Ջոնոս Սլոսոմի և *IFC Production*-ի հետ միասին Վինիկը հիմնադրել է իր «Independent Digital Entertainment» ընկերությունը։ Դրանից հետո նա դարձել է մի քանի այնպիսի հաջողված ֆիլմերի պրոդյուսեր, ինչպիսիք են «Չելսիի պատերը», «Լովելաս», «Նոյեմբեր» և ուրիշներ։

Գարի Վինիկը նաև «13-ից 30» (2004), «Շառլոտայի սարդոստայնը» (2006), «Հարսնացուների պատերազմ» (2009) և «Նամակներ Ջուլիետին» (2010) ֆիլմերի ռեժիսորն է։

## Մահ
2011 թվականի փետրվարի 27-ին Գարի Վինիկը մահացել է թոքաբորբից Մանհեթենի հիվանդանոցներից մեկում՝ ուղեղի քաղցկեղի դեմ երկարատև պայքարից հետո՝ իր հիսունամյակից մեկ ամիս առաջ։

## Ֆիլմագրություն
### Ռեժիսոր
* 1991՝ Անձրևից առաջացած
* 1995՝ Քաղցր Ոչինչ
* 2000՝ Սիրեկան Սեմ
* 2002՝ Լովելաս
* 2004՝ 13-ից 30
* 2006՝ Շառլոտայի սարդոստայնը 
* 2009՝ Հարսնացուների պատերազմ
* 2010՝ Նամակներ Ջուլիետին

### Պրոդյուսեր
* 1995՝ Քաղցր Ոչինչ
* 2000՝ Սիրեկան Սեմ
* 2001` Կինոնկար
* 2002՝ Լովելաս
* 2004՝ Նոյեմբեր
* 2004՝ Առատության երկիր
* 2005՝ Միայնակ Ջիմը
* 2005՝ Պիցցա 
* 2005՝ Ներեցեք, ատողներ
* 2007՝ Փաթիլներ

## Մրցանակներ և անվանակարգեր
**[[Բեռլինի կինոփառատոն]]**
* 1999՝ Բյուրեղյա արջ՝ լավագույն գեղարվեստական ֆիլմ
* 1999՝ Երեխաների աջակցության գերմանական հիմնադրամի Գրան պրի՝ լավագույն գեղարվեստական ֆիլմի համար

**Անկախ ոգի մրցանակ**
* 2002՝ Ջոն Կասավետիսի մրցանակ

**Սանդենս**
* 2002՝ Դրամայի լավագույն ռեժիսոր

## Ծանոթագրություններ

Կատեգորիա:1961 ծնունդներ
Կատեգորիա:2011 մահեր
Կատեգորիա:21-րդ դարի կինոռեժիսորներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Թոքաբորբից մահացածներ
Կատեգորիա:Մարտի 31 ծնունդներ
Կատեգորիա:Փետրվարի 27 մահեր
Բժիշկ Լիզա

**«Բժիշկ Լիզա»** (), ռուս ռեժիսոր Օքսանա Կարասի 2019 թվականի ռուսական դրամատիկական կենսագրական ֆիլմը։ Գլխավոր դերում նկարահանվել է Չուլպան Խամատովան։ Թողարկվել է 2020 թվականի հոկտեմբերի 22-ին։

## Սյուժե
Ֆիլմը պատմում  է բժիշկ-ռեանիմատոլոգ Ելիզավետա Գլինկաի մասին, որը պատրաստվում է ամուսնու հետ միասին նշել հարսանիքի տարեդարձը, ինչի համար ընդմիջում է արել, ինչը, այնուամենայնիվ, չի խանգարում նրան լիովին ընկղմվել աշխատանքի մեջ, երբ նա հայտնվում է աշխատավայրում։

## Դերերում

## Արտադրություն
Նկարահանումները սկսվել են 2019 թվականի ապրիլին։

Պրեմիերան տեղի է ունեցել սեպտեմբերի 13-ին «Կինոտավր 2020»-ում։

## Ծանոթագրություններ

## Արտաքին հղումներ
* 
* 

Կատեգորիա:2019 ֆիլմեր
Կատեգորիա:2020 ֆիլմեր
Կատեգորիա:2020-ականների ռուսերեն ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական կենսագրական ֆիլմեր
Կատեգորիա:Ռուսական ֆիլմեր
Բաց գիրք (ֆիլմ, 1977)

«**Բաց գիրք**», խորհրդային ինը մասից բաղկացած գունավոր հեռուստատեսային գեղարվեստական ֆիլմ՝ նկարահանված 1977 թվականին «Լենֆիլմ» ստուդիայում ռեժիսոր Վիկտոր Տիտովի կողմից՝ Վենիամին Կավերինի համանուն վեպի հիման վրա։

## Սյուժե
Ֆիլմի հերոսուհին միկրոբիոլոգ գիտնական է, ով ԽՍՀՄ-ում ստացել է բենզիլպենիցիլինի առաջին նմուշները և մասնակցել է նրա արդյունաբերական արտադրության գործընթացի կազմակերպմանը։ Նոր ուժեղ ներգործող դեղամիջոցի բացահայտմանը նախորդել են բազմամյա գիտական հետազոտությունները։ Դրանք սկսվել են դեռևս 20-րդ դարասկզբին Լոպախին գավառական փոքրիկ քաղաքում՝ ծեր բժիշկ Լեբեդևի լաբորատորիայում, որի հետ պատահաբար ծանոթանում է նրա հարևան աղջիկ Տանյա Վլասենկովան, որն առաջին անգամ հետազոտողի տանն է իմացել գիտության խորհրդավոր աշխարհի մասին։

Տատյանա Վլասենկովայի նախատիպը եղել է գիտնական-մանրէաբան Զինաիդա Երմոլևան։ Ֆիլմում ներառված են նաև իրական պատմություններ բռնադատված իմունոլոգ և վիրուսաբան Լև Զիլբերի (Կավերինի ավագ եղբայր) կյանքից, որը դարձել է Անդրեյ Լվովի նախատիպը։

## Դերերում
* Նատալյա Դիկարյովա – *Տանյա Վլասենկովա (հնչյունավորել է Գալինա Չիգինսկայան)*
* Իա Սավվինա – *Տատյանա Վլասենկովան հասուն տարիքում*
* Գեորգի Տարատորկին – *Դմիտրի Լվով*
* Ալեքսեյ Վասիլև – *Անդրեյ Լվովը մանկության տարիներին*
* Միխայիլ Պոգորժելսկի – *պրոֆեսոր Պավել Պետրովիչ Լեբեդև*
* Ելենա Սոլովեյ – *Գլաֆիրա Սերգեևնա, Դմիտրի Լվովի կինը, ապա Կրամովի կինը*
* Օլեգ Յանկովսկի – *Ռաևսկի, դերասանուհի Կրեչետովայի՝ պրոֆեսոր Լեբեդևին ուղղված նամակների հրտարակիչ*
* Իննա Կոնդրատևա – *Ագնիա Պետրովնա*
* Նինա Ուրգանտ – *Տանիի մայրը*
* Վլադիմիր Բասով – *Տանիի հայրը*
* Վադիմ Պանիչև – *Վոլոդյա Լուկաշևիչ*
* Յուրի Բոգատիրյով – *Անդրեյ Լվով, Տանիի ամուսինը*
* Վսևոլոդ Սաֆոնով – *պրոֆեսոր Նիկոլայ Վասիլևիչ Զաոզերսկի*
* Լեոնիդ Նեվեդոմսկի – *Պյոտր Ռուբակին, Վլասենկովայի գործընկեր*
* Ելենա Դրապեկո – *Լենա Բիստրովա*
* Իրինա Մազուրկեվիչ – *Մաշենկա, ֆելդշեր*
* Օլեգ Տաբակով – *Վալենտին Սերգեևիչ Կրամով, ինստիտուտի տնօրեն* 
* Ռոման Գրոմադսկի – *Ռեպնին*
* Վալերի Կրավչենկո – *Բորոդուլին*
* Գեորգի Տեյխ – *Դրոզդով*
* Օլեգ Եֆրեմով – *Անտոն Մարլին* 
* Վյաչեսլավ Վասիլև – *Շապոշնիկով*
* Վլադիմիր Մարկով – *Կոլոմնին*
* Սեյգեյ Զամորև – *Վիկտոր Մերզլյակով* 
* Ստանիսլավ Սոկոլով – *Սկրիպաչենկո*
* Գալինա Ինյուտինա — *Կրեչետովա*

## Նկարահանող խումբ
* Սցենարիստ` Վենիամին Կավերին, Վլադիմիր Սավին
* Բեմադրող ռեժիսոր՝ Վիկտոր Տիտով
* Գլխավոր օպերատոր՝ Անատոլի Իվանով 
* Գլխավոր նկարիչ՝ Յուրի Պուգաչ
* Կոմպոզիտոր՝ Նիկոլայ Մարտինով

## Ծանոթագրություններ

## Արտաքին հղումներ
* 
* «Բաց գիրք» ֆիլմը «Լենֆիլմ» կինոստուդիայի 1918-2003 ֆիլմերի կատալոգում
* 
* 
* 
* 
* Օլգա Վոլկովա «Смерть обходит задворки науки» - Հոդված Լեվ Զիլբերի և Զինաիդա Երմոլևայի ճակատագրի մասին

Կատեգորիա:1970-ականների ռուսերեն ֆիլմեր
Կատեգորիա:1977 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային հեռուստասերիալներ
Եղնիկը (վիպակ)

**«Եղնիկը»** (), ամերիկացի գրող Մարջորի Ռոուլինգսի  պատանեկան () վիպակը, Պուլիտցերյան մրցանակի դափնեկիր  «գեղարվեստական գրքի համար» (անգլ.՝ Pulitzer Prize for Fiction, 1939): 1938 թվականին ԱՄՆ-ում ամենաշատ վաճառված գիրքը։ Վիպակը հաճախ ներառվում է ԱՄՆ-ում դեռահասների պարտադիր ընթերցանության ծրագրում։

## Սյուժե
12-ամյա Ջոդին անտառում գտնում է փոքրիկ որբացած եղնիկի։ Նրանք դառնում են լավագույն ընկերներ, բայց մեկ տարի անց նրանք ստիպված են բաժանվել. եղնիկը դարձել է չափահաս անտառային կենդանի և չի կարող հետագայում ապրել մարդկանց հետ…

## Հիմնական կերպարներ
* Ջոդի Բաքսթեր - տասներկուամյա տղա
* Էզրա «Փենի» Բաքսթեր - Ջոդիի հայրը
* Օրի Բաքսթեր - Ջոդիի մայրը
* Ֆլագ - եղջերու, որին պահում է Ջոդին
* Ֆորեստներներ (Բաք, Արկ, Լեմ, Գեբի, Փեք և այլն) —  Բաքսթերների ընտանիքի հարևաններ

## Էկրանավորումներ
* 1941 - էկրանավորման առաջին փորձը։ Տարբեր խնդիրների պատճառով նկարահանումները չեղյալ են հայտարարվել, իզուր ծախսվել են յոթ ամիս և կես միլիոն դոլար։
* 1946 - «Եղնիկ» գեղարվեստական ֆիլմ, ռեժիսոր՝ Կլարենս Բրաուն, գլխավոր դերերում՝ Կլոդ Ջարման, Գրեգորի Պեք և Ջեյն Ուայման։ Ստացել է երկու «Օսկար» և մեկ «Ոսկե գլոբուս»։
* 1965 - Բրոդվեյի մյուզիքլ, երաժշտությունը՝ Մայքլ Լեոնարդի, բանաստեղծությունները և սցենարը՝ Հերբերտ Մարտինի, պրոդյուսեր և սցենարիստ՝ Լոր Նոտո, դերերում՝ Դեվիդ Ուեյն և Դոլորես Ուիլսոն։
* 1983 - «Kojika Monogatari» ճապոնական անիմացիոն տարբերակ։
* 1994 - հեռուստաֆիլմ, ռեժիսոր՝ Ռոդ Հարդի (գլխավոր դերերում՝ Պիտեր Շտրաուս և Ջին Սմարթ)։

## Փաստեր
thumb|right|200px|«Եղնիկի արահետի» սկզբի ցուցանակ
* Վիպակի խմբագիրը՝ Մաքսվել Պերկինսը (անգլ.՝ Maxwell Perkins), աշխատել է Էռնեստ Հեմինգուեյի, Ֆրենսիս Սքոթ Ֆիցջերալդի և այլ հայտնի գրողների հետ։
* Վիպակի հրապարակումից և ֆիլմի թողարկումից հետո *Juniper Prairie Wilderness* (Օկալա ազգային անտառ, Ֆլորիդա) արգելանոցային գոտում հայտնվել է «Եղնիկի արահետը» (անգլ.՝ The Yearling Trail), որտեղով զբոսնելով կարելի է նայել այն վայրերը, որտեղ տեղի են ունեցել վիպակի և ֆիլմի գործողությունները։
* ԽՍՀՄ-ում գիրքը հրատարակվել է «Հասակակիցներ» վերնագրով։

## Ծանոթագրություններ

## Արտաքին հղումներ
* Վիպակի տեքստը  *gutenberg.net.au* կայքում
* Վիպակի վերլուծությունն ու գրախոսականները *goodreads.com* կայքում 
* Վիպակի տարբեր հրատարակություններ *library.sc.edu* կայքում
* On Location: The Central Florida Of «The Yearling» *npr.org* կայքում
* Վիպակի համառոտ բովանդակությունը, ստուգողական հարցեր *penguinreaders.com* կայքում
* Վիպակի համառոտ բովանդակությունը, ստուգողական հարցեր *glencoe.com* կայքում

Կատեգորիա:Մարջորի Ռոուլինգսի գրքեր
Կատեգորիա:Էկրանավորված ամերիկյան վեպեր
Կատեգորիա:1938 թվականի ամերիկյան վեպեր
Կատեգորիա:Հեռուստասերիալների հիմք ծառայած ամերիկյան վեպեր
Մադոննա Պյետրա

**«Մադոննա Պյետրա»** (), անգլիացի պրեռաֆայելիտ նկարիչ Դանթե Գաբրիել Ռոսսետտիի պաստելային նկարը՝ ստեղծված 1874 թվականին։ Ներկայումս նկարը գտնվում է Կորիյամայի գեղարվեստի թանգարանի հավաքածուում։

## Տեղեկություն նկարի մասին
[thumb|left|150px|''Madonna Pietra degli Scrovigni'', [Մարիա Սպարտալի Սթիլման, 1884 թվական]]
Ռոսսետտին «Մադոննա Պյետրա» նկարը մտածել է ստեղծել յուղաներկով 1874 թվականի սկզբին։ Դրա մասին նա գրել է եղբորը՝ Ուիլյամ Մայքլ Ռոսսետտիին ուղղված նամակում, երբ ավարտել է պաստելային էսքիզը։ Նկարում պատկերված է մերկ Պյետրա Սկրովենյին (պադովացի վաշխառու Ռինալդո Սկրովենյիի դուստրը, որին Ռոսսետտին սխալմամբ համարել է Դանթե Ալիգիերիի *Al poco giorno e al gran cerchio d’ombra* բանաստեղծության հերոսուհին, որը նա թարգմանել է անգլերեն):

Աղջիկը աջ ձեռքում պահում է հախճապակե գունդ, ձախ ձեռքը բարձրացրած է ուսին, շագանակագույն երկար մազերը թափվում են ձախ ուսի վրա։ Բնորդուհին եղել է Ալեքսա Ուայլդինգը։ Նկարչի խոսքերով՝ գնդի մակերևույթին պետք է արտացոլվեր ժայռային բնանկար, որը խորհրդանշում էր հերոսուհու քարե սիրտը։ Այդ պաստելային աշխատանքին զուգահեռ պահպանվել են նաև հերոսուհու հագուստի և հասակի երեք քառորդի չափով էսքիզներ։ Ռոսսետտիի նոթատետրում առկա են եղել քարին նստած Պյետրայի մարմնի պատկերներ։ Ռոսսետտին ենթադրել է, որ նկարի վերջնական տարբերակում Պյետրան հագնված պիտի լինի և գտնվի բնության՝ գետերի և ժայռերի ֆոնին։ Երբ նկարիչն առաջարկել է նկարի առաջարկն իր բարերար և մշտական Ֆրեդերիկ Լեյլանդին, վերջինս նրան հիշեցրել է անկատար պատվերների մասին և նախընտրել է, որ աշխատի դրանց վրա։ Հետագայում Ռոսսետտին երազել է վերադառնալ լիարժեք նկարի ստեղծմանը, սակայն այդ մտահղացումն իրականացնել հաջողվել է արդեն Մարիա Սպարտալի Սթիլմանի հետ 1884 թվականին։

Պաստելային նկարն սկզբնապես պատկանել է Չառլզ Հաուելին՝ Դանթե Գաբրիել Ռոսսետտիի գործակալին։ Նա հետագայում (ենթադրաբար 1876 թվականին) վաճառել է այն Չառլզ Ֆրային։

## Ծանոթագրություններ

Կատեգորիա:Դանթե Գաբրիել Ռոսսետտիի նկարներ
Կատեգորիա:1874 նկարներ
Կատեգորիա:Կանանց դիմապատկերներ
Բրայտենբրուն (Ավստրիա)

**Բրայտենբրուն** (, (, ), գինեգործական և տոնավաճառային փոքր քաղաք Ավստրիայի Բուրգենլանդ նահանգի Այզենշտադ-Ումգեբունգ շրջանում։ Ծովի մակերևույթից առավելագույն բարձրությունը մոտավորապես 140&nbsp;մետր է։ Զբաղեցնում է 25,72&nbsp;կմ² ընդհանուր տարածք։ Բնակչության թվաքանակը 2015 թվականի տվյալներով եղել է 1910։ Բնակչության խտությունը կազմել է 74,18 մարդ/կմ²։ Բնակավայրի պաշտոնական կոդը՝ 10301:
 

## Ժողովրդագրություն
Բրայտենբրունի բնակչության թվաքանակի փոփոխությունները 1896-ից 2015 թվականն ընկած ժամանակամիջցում՝ ըստ *Statistik Austria* կայքէջի տվյալների.

## Անվանի բրայտենբրունցիներ
* Վինցենց Բարոշ (1915–1994), քաղաքական գործիչ
* Գոթֆրիդ Կումպֆ (* 1930), նկարիչ, քանդակագործ
* Պետեր Նոևեր (* 1941), դիզայներ, ցուցահանդեսների կազմակերպիչ, 1986–2011 թվականներին՝ Վիեննայում գործող ավստրիական կիրառական արվեստների թանգարանի գլխավոր տնօրեն և գեղարվեստական ղեկավար

## Ծանոթագրություններ

## Գրականություն
* Fritz Damerius: *Ortschronik: Breitenbrunn, Geschichte und Geschichten*. Autorenverlag Gerbgruben, Neusiedl 2003, ISBN 3-902119-03-9

## Արտաքին հղումներ
* Պաշտոնական կայքէջը

## Պատկերասրահ

Aufnahmeblatt 4857-2b Jois Winden Breitenbrunn.jpg|Բրայտենբրունը 1873 թվականի քարտեզի վրա
Map of Breitenbrunn am Neusiedler See.jpg|Բրայտենբրունի հատակագիծը
Breitenbrunn - Turm.JPG|Բնակավայրի պատմական հուշարձաններից մեկը՝ «թուրքական» կոչվող աշտարակը
Breitenbrunn - Kirche.JPG|Եկեղեցին
Breitenbrunn (Burgenland), view from the fortified tower to the nortnern part of the Eisenstädter Straße.JPG|Տեսարան բնակավայրից
Dorfbrunnen Breitenbrunn.jpg|
Gemeinde Breitenbrunn, Austria - panoramio.jpg|Նավամատույցը
LMB - Messingschnalle.jpg|


Կատեգորիա:Ավստրիայի բնակավայրեր
Կատեգորիա:Ավստրիայի քաղաքներ
Արթնացրու ինձ

**«Արթնացրու ինձ»** (), ռեժիսոր Գիյոմ Պրոցենկոյի ռուսական դրամատիկական ֆիլմը։ Թողարկվել է Ռուսաստանում  2017 թվականի մարտի 30-ին։

## Սյուժե
Ժենյան աշխատում է մայրաքաղաքի օդանավակայանի սահմանային հսկողության ծառայությունում։ Ավելի քան մեկ տարի առաջ տարօրինակ հանգամանքներում անհետացել է նրա սիրելին՝ Անդրեյը։ Ժենյան բառացիորեն խենթացել է իր սեփական անցյալի պատճառով այն ժամանակ, երբ իր երազներում տեսնում է ապագան։ Իր գործընկերների և թմրանյութերի շրջանառության կոռուպցիոն սխեմաների մասին երազներն իրականություն է դառնում։ Աստիճանաբար կինը դառնում է իր շրջապատող քրեական աշխարհի մի մասը, և ինքն էլ առանց գիտակցելու կարևոր դեր է խաղում այնտեղ։ Նա կարծում է, որ երազի և իրականության միջև գտնվելով, նա կարող է փոխել ապագան։ Ժենյան կարծում է, որ կարող է խաբել ճակատագրին և փրկել իր նոր սիրելիին ողբերգությունից, բայց արդյո՞ք դա իսկապես այդպես է։

## Դերերում
* Իրինա Վերբիցկայա – *Ժենյա
* Կիրիլ Պիրոգով – *Ստաս
* Դանիել Վորոբյով – *Անդրեյ
* Կոնստանտին Լավրոնենկո – *Ալեք
* Եվգենի Գրիշկովեց – *Գլուխ
* Իլյա Դրևնով – *Սերգեյ
* Ելենա Մորոզովա – *հոգեբան
* Ալեքսանդրա Ռեբյոնոկ – *Դաշ
* Վալերի Գրիշկո – *շեֆ
* Ժանիլ Ասանբեկովա – *ցրիչ 
* Եկատերինա Վոլկովա – *խանութի տիրուհի
* Ալեքսանդր Լիմարև – *Դիմա
* Տիմոֆեյ Ռակով – ''Ժենյոկ

## Նկարահանող խումբ
* Բեմադրող ռեժիսոր՝ Գիյոմ Պրոցենկո
* Պրոդյուսերներ՝ Անդրեյ Եպիֆանով և Տանյա Պետրիկ
* Սցենարի հեղինակներ՝ Անդրեյ Ստեմպկովսկի, Վյաչեսլավ Դուրնենկով
* Բեմադրող օպերատոր ՝ Ջոն Քրեյն
* Կոմպոզիտոր՝ Ջորջո Ջամպա
* Կոմպոզիտոր (լրացուցիչ երաժշտություն)՝ Իգոր Վդովին
* Բեմադրող նկարիչ՝ Լյոշա Լոբանով
* Կոստյումների նկարիչ՝  Վալերի Ռիսկինա
* Նկարիչ՝ Մարիա Նովիկովա
* Props նկարիչ՝ Վյաչեսլավ Խարիտոնով
* Մոնտաժի ռեժիսոր՝ Օլգա Գրինշպուն
* Մոնտաժող՝ Սերգեյ Պետրով, Bernadette Tusa-Ritter, H. S. E.
* Երաժշտական խմբագիր՝ Ջովանի Գուարդի
* Հնչյունային ռեժիսոր նկարահանման հրապարակում՝ Եվգենի Գորյաինով
*Հետարտադրության հնչյունային ռեժիսորներ՝ Եվգենի Գորյաինով, Նիկիտա Գանկին
* Հնչյունային ռեժիսորներ՝ Նիկիտա Գանկին, Կիրիլ Բոդրով
* Հնչյունային ռեժիսոր՝ Իլյա Չիչերին
* Երկրորդ ռեժիսորներ՝ Վլադիմիր Պետև, Օքսանա Տերենտևա
* Պլանավորման երկրորդ ռեժիսոր՝ Սերգեյ Պետրով
* Դերասանների ընտրություն՝ Իրինա Պովոլոցկայա
* Հնարքներ՝ Օլեգ Դուրիգին
* Ստեդկամի օպերատոր՝ Դմիտրի Բուտենկո
* Լուսանկարիչ նկարահանման հրապարակում՝ Իլյա Դոլգոպոլսկի
* Հատուկ նկարահանումների օպերատոր՝ Անդրեյ Դոնցով
* Տնօրեն՝ Յուլիա Մոիսեևա

## Մրցանակներ
* 2016 — «Ստալկեր» կինոփառատոն – Անատոլի Պրիստավկինի անվան հատուկ մրցանակ
* 2016 — «Կինոտավր» կինոփառատոն – Միքայել Թարիվերդիևի անվան հատուկ դիպլոմ «Ֆիլմի երաժշտական լուծման համար» (Իգոր Վդովին, Ջորջո Ջամպա)
* 2017 — Marbella International Russian Film Festival (MIRFF)

## Ծանոթագրություններ

## Արտաքին հղումներ
*
;Հարցազրույց
* 
* 
;Գրախոսականներ
* 
* 
* 
* 
* 

Կատեգորիա:2010-ականների ռուսերեն ֆիլմեր
Կատեգորիա:2017 ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական թրիլեր ֆիլմեր
Կատեգորիա:Ռուսական ֆիլմեր
Զբիգնև Ռաու

**Զբիգնև Վլոդզիմեժ Ռաու** (, ), Լեհաստանի քաղաքական և պետական գործիչ, Լեհաստանի Հանրապետության արտաքին գործերի նախարար։

## Կենսագրություն
1977 թվականին ավարտել է Լոձի համալսարանի իրավաբանական ֆակուլտետը։ 1981 թվականից եղել է Գերմանիայի, Նիդեռլանդների, Մեծ Բրիտանիայի, ԱՄՆ-ի և Ավստրալիայի համալսարաններում կրթաթոշակառու և դասախոս։ 1982 թվականին ստացել է իրավունքի դոկտորի, 1996 թվականին՝ հաբիլիտացված դոկտորի աստիճան։

2005 թվականին ստացել է իրավաբանական գիտությունների պրոֆեսորի գիտական կոչում և գլխավորել է Լոձի համալսարանի իրավաքաղաքական դոկտրինների ամբիոնը։

2005 թվականին նախագահական ընտրություններում Լեխ Կաչինսկու աջակցության կոմիտեի անդամ էր։ Նույն թվականին խորհրդարանական ընտրություններում ընտրվել է «Իրավունք և արդարություն» կուսակցության սենատոր։ 2006-2008 թվականներին Լեհաստանի խորհրդարանը ներկայացրել է Եվրոպայի խորհրդի Խորհրդարանական վեհաժողովում։

2015 թվականի դեկտեմբերի 8-ին գլխավորել է Լոձի վոյեվոդությունը։ 2019 թվականի նոյեմբերի 11-ին ընտրվել է Սեյմի պատգամավոր և ավարտել է իր աշխատանքը որպես վոյեվոդ։ Սեյմում նշանակվել է արտաքին գործերի հանձնաժողովի նախագահ։ 2020 թվականին դարձել է Եվրոպայի Խորհրդի Խորհրդարանական վեհաժողովում Լեհաստանի խորհրդարանի պատվիրակության նախագահ։

2020 թվականի օգոստոսի 26-ին Զբիգնև Ռաուն նշանակվել է Լեհաստանի Հանրապետության արտաքին գործերի նախարար։

## Մրցանակներ
* Ծառայության Արծաթե խաչ (2001 թվական)
* Կրթության ազգային հանձնաժողովի մեդալ (2007 թվական)
* Բրոնզե նշան «Հակահրդեհային ծառայության համար» արժանիքների համար (2017 թվականին)
* Պետական ոստիկանության ստեղծման 100-ամյակի մեդալ (2019 թվական)։

## Ծանոթագրություններ

## Արտաքին հղումներ
* Կարճ կենսագրություն

Կատեգորիա:Լեհաստանի քաղաքական գործիչներ
Կատեգորիա:Լեհ դիվանագետներ
Կատեգորիա:Լեհաստանի իրավաբաններ
Կատեգորիա:Արտաքին գործերի նախարարներ
Կատեգորիա:Լեհ պետական գործիչներ
Օրդինատորը (հեռուստասերիալ)

«**Օրդինատորը**» (), ամերիկյան բժշկական դրամա ժանրի հեռուստասերիալ, որը ստեղծել է Էմի Հոլդեն Ջոնսը։ Սերիայի պրեմիերան տեղի է ունեցել 2018 թվականի հունվարի 21-ին Fox հեռուստաալիքով։

2018 թվականի մայիսի 7-ին սերիալը երկարացվել է երկրորդ եթերաշրջանով։

2019 թվականի մարտի 25-ին սերիալը երկարացվել է երրորդ եթերաշրջանով։ 2020 թվականի մայիսի 19-ին հայտարարվել է չորրորդ եթերաշրջանի մասին։

## Սյուժե
Երիտասարդ օրդինատոր Դևոն Փրավեշը կյանքի իդեալիստական հայացքներով պաշտոն է ստանում վիրահատության փորձառու ղեկավար Ռենդոլֆ Բելլի ղեկավարությամբ։ Ժամանակի ընթացքում Փրավեշը հասկանում է, որ կյանքում ամեն ինչ այնքան էլ հեշտ չէ, և նրա աշխատանքում կան նրբություններ, որոնք չի կարելի անտեսել։

## Դերերում
* Մեթ Զուկրի՝ բժիշկ Քոնրադ Հոքինս, ավագ օրդինատոր
* Էմիլի ՎանՔեմփ՝ Նիքոլեթ «Նիք» Նևին, բուժքույր
* Մանիշ Դայալ՝ բժիշկ Դևոն Փրավեշ
* Շոնետ Ռենե Ուիլսոն՝ բժիշկ Մինա Օկաֆոր
* Բրյուս Գրինվուդ՝ բժիշկ Դենդոլֆ Բելլ, վիրաբուժության վարիչ
* Նյու Մորան Ատիաս՝ Ռենատա Մորալի

## Արտադրություն
Fox-ը պատվիրել է սերիալը 2017 մայիսի 10-ին։

## Եթերաշրջաններ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2010-ականների ամերիկյան հեռուստասերիալներ
Կատեգորիա:2018 հեռուստասերիալներ
Կատեգորիա:Ամերիկյան դրամա հեռուստասերիալներ
Կատեգորիա:Անգլերեն հեռուստասերիալներ
Ծուխ անտառում (ֆիլմ)

**«Ծուխ անտառում»** ), մանկական արկածային ֆիլմ՝ նկարահանված Արկադի Գայդարի համանուն պատմվածքի հիման վրա, ռեժիսոր Եվգենի Կարելովի դիպլոմային աշխատանքը՝ ռեժիսոր Յուրի Չուլյուկինի մասնակցությամբ։ Ֆիլմը նկարահանվել է «Մոսֆիլմ» կինոստուդիայի տեխնիկական աջակցությամբ ՎԳԻԿ ուսումնական կինոստուդիայում 1955 թվականին։

## Սյուժե
Սյուժեի հիմքում Արկադի Գայդարի համանուն պատմվածքն է, որի գործողության ժամանակը երկու տասնամյակ առաջ է տեղափոխվել։

Ֆիլմի գործողությունները ծավալվում են փոքր սահմանամերձ գյուղում։ Շրջանում գործում է թշնամու դիվերսանտների հանդուգն խումբ։ Նրանք հրկիզել են անտառը և խոցել իրենց հետևող ինքնաթիռը։ Հրդեհը սպառնում է տեղափոխվել խոշոր գործարան, և տեղի բնակիչները օգնության են հասնում հրշեջներին։

Վոլոդյա Կուրնակովն իր հարևանուհի Մարիա Սերգեևնային՝ անհետացած օդաչուի կնոջը, խնդրում է իրեն տանել օդանավակայան։ Հետադարձի ճանապարհին վթարային կանգառի ժամանակ Վոլոդյան գնում է անտառ և մոլորվում։

Բավական երկար թափառելով՝ նա հասնում է դաշտավայր, որտեղ տեսնում է ընկած ինքնաթիռը։ Կողքին ընկած էր վիրավոր օդաչուն, որը տղային ուղարկում է սահմանապահների մոտ՝ բացատրելով, թե որ քառակուսում պետք է փնտրել հրկիզողներին։

## Դերերում
* Գենադի Սայֆուլին – *Վոլոդյա Կուռնակով
* [[Լյուդմիլա Գենիկա-Չիրկովա]] – *Վոլոդյայի մայրը
* Անատոլի Բերլադին – *Վասիլի Սեմյոնովիչ Ֆեդոսեև, օդաչու
* Լ. Կուզնեցովա – *Մարիա Սերգեևնա, օդաչու Ֆեդոսեևի կինը, Ֆենյայի մայրը
* Իրա Լուզանովա – *Ֆենյա, օդաչու Ֆեդոսեևի և Մարիա Սերգեևնայի դուստրը
* Գ. Իլլին – *սահմանապահ ուղեկալի պետ
* Ս. Նեֆեդով – *թռիչքային գնդի հրամանատար
* Յու. Պոպով – *դիվերսանտ
* Բորիս Կամչատով – ''դիվերսանտ

## Նկարհանող խումբ
* Սցենարի հեղինակ՝ Նիկոլայ Չուև 
* Բեմադրող ռեժիսորներ՝ Եվգենի Կարելով, Յուրի Չուլյուկին 
* Բեմադրող օպերատորներ՝ Վլադիմիր Մինաև, Իգոր Չերնիխ 
* Կոմպոզիտորներ՝ Գրիգորի Ֆրիդ, Միխայիլ Ստարոկադոմսկի
* Երգերի տեքստի հեղինակ՝ Ն. Ալեքսանդրովիչ, Վադիմ Կորոստիլև
* Հնչյունային ռեժիսոր՝ Սեմյոն Լիտվինով

## Ծանոթագրություններ

Կատեգորիա:1950-ականների ռուսերեն ֆիլմեր
Կատեգորիա:1955 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մանկական ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային ֆիլմեր
Կատեգորիա:1950-ականների խորհրդային ֆիլմեր
Թիմուրի երդումը

**«Թիմուրի երդումը»** (), խորհրդային մանկական արկածային գեղարվեստական ֆիլմ, որը նկարահանվել է Միավորված Ստալինաբադի կինոստուդիայում և «Սոյուզդետֆիլմում» 1942 թվականին ռեժիսորներ Լև Կուլեշովի և Ալեքսանդրա Խոխլովայի կողմից Արկադի Գայդարի օրիգինալ սցենարով։ Արկադի Գայդարի վերջին սցենարն է։

## Սյուժե
Ֆիլմը «Թիմուրը և նրա թիմը» ֆիլմի շարունակությունն է, որը նկարահանվել է 1940 թվականին և պատմում է Թիմուրի թիմի շտաբի կյանքի մասին Հայրենական մեծ պատերազմի առաջին օրերին։

Թիմուրի ջոկատը հաղթել է շրջապատի մրգատու այգիները դատարկած տղաների խմբավորմանը։ Թիմուրականներն անշահախնդիր բարի գործեր են անում և օգնում նրանց, ովքեր օգնության կարիք ունեն։ Խմբավորման առաջնորդ Միշկա Կվակինն անցել է թիմուրականների կողմը, և միայն «Ֆիգուրան» է շարունակում խուլիգանություն անել գյուղում։

Ֆիլմի հիմնական գաղափարն այն է, որ զավթիչների դեմ պայքարում օգուտ կարող են բերել նույնիսկ երեխաները։

## Դերերում
* Լիվի Շչիպաչյով – *Թիմուր
* Ալեքսանդր Պուտկո – *Գեյկա, թիմուրական
* Վոլոդյա Պիմենով – *«Ֆիգուրա»
* Եկատերինա Դերևշչիկովա – *Ժենյա
* Յուրա Սոլնցև – *Սիմակով
* Բորիս Յասեն – *Միշկա Կվակին
* Մարինա Կովալևա – *Օլգա Ալեքսանդրովա
* Նիկոլայ Անենկով – *գնդապետ Ալեքսանդրով
* Պյոտր Գալաջև – *վարորդ (լուսագրերում նշված չէ)
* Սերգեյ Կոմարով – *ծեր մարդ (լուսագրերում նշված չէ)
* Վլադիմիր Բալաշով – ''տղա (լուսագրերում նշված չէ)

## Պատմություն
1942 թվականի հոկտեմբերին ֆիլմն էկրան է բարձրացել, բայց Արկադի Գայդարը չի տեսել այն, նա մահացել է 1941 թվականի հոկտեմբերի 26-ին։

## Նկարահանող խումբ
* Սցենարի հեղինակ՝ Արկադի Գայդար
* Ռեժիսորներ՝ Լև Կուլեշով
* Երկրորդ ռեժիսոր՝ Ալեքսանդր Խոխլովա
* Օպերատոր՝ Միխայիլ Կիրիլով
* Օպերատորի օգնական՝ Գ. Լևչիկովա
* Նկարիչ՝ Պյոտր Գալաջև
* Գրիմ՝ Ա. Իվանով
* Մոնտաժի օգնական՝ Կ. Բլինովա
* Կոմպոզիտոր՝ Զինովի Ֆելդման
* Հնչյունային օպերատոր՝ Նիկոլայ Ազարով
* Տնօրեն՝ Ս. Ռաբինովիչ

## Ծանոթագրություններ

## Արտաքին հղումներ
* «Թիմուրի երդումը» (1942)

Կատեգորիա:1940-ականների ռուսերեն ֆիլմեր
Կատեգորիա:1942 ֆիլմեր
Կատեգորիա:«Տաջիկֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մանկական ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային սև-սպիտակ ֆիլմեր
Էդուարդ Չիչյան

մինի|Էդուարդ Չիչյան
**Էդուարդ Արմանի Չիչյան** (ծնվել է ք. Երևանում, 2001 թվականի հունիսի 22-ին՝ առավոտյան ժամը 4։00-ին՝ ճիշտ այն օրն ու ժամին, երբ սկսվել է Հայրենական մեծ պատերազմը)։ Արցախի 2-րդ պատերազմի առաջին իսկ օրվանից եղել է մարտական գործողությունների կիզակետում։։

Պատերազմի առաջին օրվանից Էդուարդը ամենաթեժ կետերում մասնակցել է կատաղի մարտերին Ջրականի հատվածում՝ բարձր մակարդակով կատարելով իր առջև դրված մարտական խնդիրները, ինչի մասին են վկայում իր մարտական ընկերների և հրամանատարների վկայությունները։ «Առյուծի պես էր կռվում»,- փաստում է հրամանատարը։ Նույնիսկ թշնամու կողմից անհավասար պայքարում իրեն կցագրված զենքի ոչնչացումից հետո, շարունակեց պայքարը՝ օգնելով իր զինակիցներին՝ զենքի և զինամթերքի մատակարարման, լիցքավորման և սպասարկման հարցերում։

## Կենսագրություն
2006-2014 թվականներին հաճախել է Երևանի Անանիա Շիրակացու անվան ճեմարան։

2014-2017 թվականներին սովորել է Հայ-ռուսական համալսարանին կից «Ուսմունք» դպրոցում։

2017 թվականի ամռանը Էդուարդը «Կրթություն Պրահայում» ծրագրի շրջանակներում Չեխիայի Հանրապետության Պրահա քաղաքում մասնակցել է անգլերենի կատարելագործման ծրագրի՝ ստանալով հավաստագիր։

2018 թվականի ամռանը նույն ծրագրի շրջանակներում մասնակցել է անգլերենի մեկ այլ դասընթացի, որն այս անգամ տեղի էր ունեցել Միացյալ Արաբական Էմիրությունների Աբու-Դաբի քաղաքում։

2019 թվականից կրթությունը շարունակել է Հայ-Ռուսական համալսարանի «Կառավարում» ֆակուլտետում, աայնուհետև զորակաչվել է Հայկական բանակ։ Առաջին վեց ամիսը ծառայել է ՀՀ ՊՆ Լուսակերտի ուսումնական զորամասում, որտեղ սովորեց և գերազանց տիրապետում էր ԲՄ-21 Գրադ տեսակի համազարկային կրակի ռեակտիվ համակարգին։ Ուսումնական զորամասում ծառայության ընթացքում ստացել է կրտսեր սերժանտի և հրամանատարի կոչում։ Այնուհետև ծառայությունը շարունակել է ՀՀ ՊՆ Կապանի զորամասում։

2020 սեպտեմբերից գտնվում էր Արցախի հարավում՝ Ջրականում, որտեղ մասնակցում էր հերթական զինավարժություններին։

2020 թվականի հոկտեմբերի 9-ից լույս 10-ի գիշերը՝ առավոտյան ժամը 4:00-ից 5:00-ի սահմաններում, պատերազմի 14-րդ օրը, Էդուարդը, իր մի քանի զինակից ընկերների հետ համատեղ գիշերային հերթապահություն իրականացնելու ժամանակ զոհվում է թշնամու անօդաչու սարքի հարվածից։

## Պարգևներ
Հայաստանի ՊՆ Լուսակերտի ուսումնական զորամասի կողմից շնորհակալագիր ծնողներին իրենց որդուն բարոյամարտական ոգով դաստիարակելու և հայկական բանակի շարքերին անմնացորդ ծառայելու համար։

Հայաստանի նախագահի հրամանագրով կրտսեր սերժանտ  Էդուարդ Արմանի Չիչյանը հետմահու պարգևատրվել է «Մարտական ծառայություն» մեդալով։

## Ծանոթագրություններ
Բալթյան ուղի

210px|մինի|Լիտվացի ցուցարարները «Բալթյան շղթային» մասնակցելիս

**Բալթյան ուղի**, **Բալթյան շղթա** (, , , ), ինչպես նաև՝ **Ազատության շղթա**, 1989 թվականի օգոստոսի 23-ին Բալթյան երկրների՝ Լատվիայի, Լիտվայի և Էստոնիայի ազգային ճակատների կազմակերպած համատեղ խաղաղ ցույցը։ Երեք հանրապետությունից մոտավորապես երկու միլիոն մարդ կազմեց 675,5 կիլոմետր երկարությամբ կենդանի շղթա՝ Վիլնյուս-Ռիգա-Տալլին ուղղությամբ։

Ցույցը տեղի էր ունեցել Խորհրդա-գերմանական պայմանագրի (*Մոլոտով-Ռիբենտրոպ դաշնագիր*) 50-ամյակին ընդառաջ և նպատակն էր համաշխարհային հանրության ուշադրությունը բևեռել տվյալ դաշնագրի և դրանում առկա գաղտնի դրույթների վրա, որի պատճառով Խորհրդային Միությունը և Նացիստական Գերմանիան Արևելյան Եվրոպան բաժանեցին ազդեցության գոտիների, իսկ Բալթյան հանրապետությունները բռնակցվեցին Խորհրդային Միությանը։

Միջոցառման անցկացմամբ, բալթյան համազգային շարժումումների գործիչները փորձում էին միջազգային հանրության ուշադրությունը հրավիրել իրենց երկրներում տեղի ունեցող ինքնորոշման շարժումների վրա և անկախության վերականգման հարցը ներկայացնել ոչ միայն քաղաքական, այլ նաև բարոյական տեսանկյունից։ Խորհրդային իշխանությունները իրադարձությանը արձագանքեցին բուռն հռետորաբանությամբ, սակայն չձեռնարկեցին որևէ կառուցողական միջոցառումներ, որոնցով հնարավոր կլիներ հաղթահարել անկախության ձգտող Բալթյան հանրապետությունների և ԽՍՀՄ մնացած հատվածների միջև խորացող անջրպետը։ Ցույցի անցկացումից յոթ ամիս անց Լիտվան առաջինը հռչակեց իր ինքնիշխանությունը։

## Ծանոթագրություններ

Կատեգորիա:1989 հեղափոխություններ
Կատեգորիա:ԽՍՀՄ փլուզում
Անապատի լուսին

**«Անապատի լուսին»** (), 1996 թվականի ամերիկյան ճամփորդական կինոնկար, դերերում՝ Դեննի Այելլո, Էնն Առչեր,Մայքլ Բին, Անջելինա Ջոլի և Ջեք Նուսեուորդի։ Սցենարը գրել է Լեոնարդ Գլասերը, ռեժիսոր՝ Քևին Դոուլինգ։

## Սյուժե
Ալ Մաքքորդը իր սիրած ռեստորանում էր, երբ ծանոթանում է մի գրավիչ երիտասարդ կնոջ՝ Էլլիի հետ, որը քաղաքից գնում էր դեպի Մոհավի անապատ, որտեղ ապրում էր նրա մայրը՝ Ջուլին։ Ալը սիրավեպ է սկսում ազատամիտ Ջուլիի հետ՝ չնայած նրա զուգընկերոջ՝ Բոյդի ներկայությանը, որը որոշ պահերի նմանվում էր խելագարի։ Դրան հաջորդում են տարօրինակ իրադարձություններ, և Ալին մնում է բացատրություն գտնել։

Անապատում Ալի մեքենայի անվադողը ծակվում է։ Նա բացում է բեռնախցիկը և այնտեղ դիակ է հայտնաբերում (Էլլիի ընկերոջը՝ Կաիսերին, որի մասին Ալը դեռ տեղյակ չէր)։ Մայրուղու պարեկային ծառայության մոտակա անցումից հետո Ալը գնում է բենզալցակայան՝ լիցքավորվելու համար, երբ նրան կողոպուտելու փորձ են կատարում։ Բենզալցակայանի աշխատողի՝ զենքերով ստեղծած խառնաշփոթը Ալին թույլ է տալիս անվնաս փրկվել։

Տուն վերադառնալիս Ալն այցելում է Էլլիին, ապա Ջուլիին։ Նրա մեքենան բացահայտ գողանում են։ Դրսում նրանք նկատում են Բոյդին, որը փախչում էր մոտակա մոթել։ Այն բանից հետո, երբ Ալը գնում է իր մեքենան փնտրելու, Բոյդը հասնում է մոթել, վերցնում կանանց, ապա գնում Մոհավի և նրանց փակում տնակում։

Ալը և իր դերասան ընկեր Սալը փրկարարական առաքելություն են իրականացնում, բայց Բոյդը նրանց ծեծի է ենթարկում։ 
Դեռ կենդանի Կաիսերը, աննկատ հասնում է Մոհավի այն ժամանակ, երբ Բոյդը փորձում էր բեռնատարից մեքենայի հետ միասին քարհանք նետել Ալին, Սալին, Էլլին և Ջուլիին։

Էլլին վերադառնում է Լոս Անջելես Սալի հետ, իսկ Ալը գիշերը համենայն դեպս մնում է Ջուլիի հետ։

## Դերասանական կազմ

## Ծանոթագրություններ

## Արտաքին հղումներ
*
*

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1996 ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Նինո Բացիաշվիլի

**Նինո Բացիաշվիլի** (, ), վրացի շախմատիստուհի, գրոսմայստեր (2018)։

## Կենսագրություն
Ծնվել է 1987 թվականի հունվարի 1-ին Բաթում քաղաքում։  2012 թվականին նա ճանաչվել է է Մոսկվայի բաց առաջնության E խմբի հաղթող։ 2013 թվականին Բացիաշվիլին նվաճել է Լեհաստանի Վրոցլավ քաղաքում անցկացվող Կրիստինա Ռադզիկովսկայի հուշամրցաշարի գավաթը՝  թայ-բրեյքում հաղթելով լեհ շախմատիստուհի Յոհաննա Մայդան-Գաևսկային։

2015 թվականին Նինոն հաղթել է Վրաստանի կանանց շախմատի առաջնությունում երկրորդ տեղն զբաղեցրել շախմատի Եվրոպայի կանանց անհատական առաջնությունում։

Եղել է Վրաստանի հավաքականի անդամ, որը ոսկե մեդալ է նվաճել 2015 թվականի շախմատի կանանց աշխարհի թիմային առաջնությունում։ Բացի այդ նա նվաճել է անհատական բրոնզե մեդալ։

2015 թվականի դեկտեմբերին նա «Քաթարի Մասթեր օփեն» մրցաշարի մեկնարկային տուրում ոչ-ոքի է խաղացել աշխարհի գործող չեմպիոն Մագնուս Կառլսենի հետ։

2016 թվականին Նինոն մասնակցել է ՖԻԴԵ-ի Գրան պրիի կանանց մրցաշարին և զբաղեցրել է երկրորդ տեղը։

2018 թվականին Նինոյին շնորհվել է գրոսմայստերի կոչում։

## Վարկանիշի փոփոխության գրաֆիկ

## Ծանոթագրություններ

## Արտաքին հղումներ
* Անձնական քարտը ՖԻԴԵ-ի կայքում
* Պարտիաները chessgames.com կայքում
*Անձնական քարտը 365chess.com կայքում

Կատեգորիա:Շախմատի գրոսմայստերներ
Կատեգորիա:Շախմատիստներ այբբենական կարգով
Կատեգորիա:Վրացի շախմատիստներ
Կատեգորիա:Շախմատի կանանց գրոսմայստերներ
Կատեգորիա:Շախմատային օլիմպիադաների մասնակիցներ
Կատեգորիա:Շախմատի միջազգային վարպետներ
Շլոմո Հիլել

**Շլոմո Հիլել** (; 23, ), իսրայելցի քաղաքական և պետական գործիչ, քնեսեթի խոսնակ, Իսրայելի ներքին անվտանգության նախարար և Իսրայելի ներքին գործերի նախարար։ Եղել է Իսրայելի դեսպանը աֆրիկյան մի շարք երկրներում։ Իսրայելական պետական և սոցիալական գործունեության մրցանակի դափնեկիր (1998)։

## Կենսագրություն
Շլոմո Հիլել ծնվել է Իրաքի Բաղդադ քաղաքում, 1923 թվականի ապրիլի 23-ին։ Ընտանիքը ներգաղթել է Իսրայել 1934 թվականին, երբ նա 11 տարեկան էր։

Թել Ավիվի Հերցլիյա հրեական գիմնազիա ավարտելուց հետո նա վերապատրաստվել է Դգանիա կիբուցում։ Եղել է հրեական սկաուտական խմբի քարտուղարը։ 1945 թվականին Հիլելը և նրա գործընկերները աշխատում էին Հագանայի ստորգետնյա զինամթերքի գործարանումref name=scoop>։

Երուսաղեմի հրեական համալսարանում սովորել է քաղաքագիտություն, տնտեսագիտություն և պետական կառավարում, եղել է ամուսնացած Թամիմա Հիլելի հետ, ունեցել են երկու երեխա՝ որդի և դուստր։

## Քաղաքական կարիերա
Քնեսեթի 1951 թվականի ընտրությունների ժամանակ Հիլելի անունն ընդգրկված է եղել Մապայ սոցիալ-դեմոկրատական կուսակցության ցուցակում։ 1952 թվականի դեկտեմբերի 21-ին նա պատգամավոր է դարձել՝ փոխարինելով մահացած Էլիահու ա-Կարմելիին։

1959 թվականին նշանակվել է Գվինեայում դեսպան։ 1961 թվականին նա դարձել է Կոտ դ'Իվուարի, Դահոմեայի, Վերին Վոլտայի հանրապետության և Նիգերի դեսպան, այնուհետև ՄԱԿ-ում՝ իսրայելական պատվիրակության անդամ (1963-1967)։ 1967 թվականին Շլոմո Հիլելը վերադարձել է Իսրայել և մինչև 1969 թվականը ծառայել որպես Արտաքին գործերի նախարարի տեղակալ։

1969-1977 թվականներին եղել է Ազգային անվտանգության նախարար, 1974-1977 թվականներին՝  ներքին գործերի նախարար։ Ընտրվել է 11-րդ քնեսետի նախագահ (1984-1988)։

Մահացել է 2021 թվականի փետրվարի 8-ին։ Մինչ իր մահը համարվել է Իսրայելի ամենաերկարակյաց ներքին գործերի նախարարը։

## Ծանոթագրություններ

## Արտաքին հղումներ
* Shlomo Hillel

Կատեգորիա:Իսրայելի դեսպաններ
Կատեգորիա:Իսրայելի դիվանագետներ
Կատեգորիա:Իսրայելի հասարակական գործիչներ
Կատեգորիա:Իսրայելի ներքին գործերի նախարարներ
Կատեգորիա:Իսրայելի պետական մրցանակի դափնեկիրներ
Կատեգորիա:Իսրայելի քաղաքական գործիչներ
Կատեգորիա:Երկարակյացներ
Կատեգորիա:Քնեսեթի 20-րդ գումարման պատգամավորներ
Կատեգորիա:Քնեսեթի 21-րդ գումարման պատգամավորներ
Կատեգորիա:Քնեսեթի 22-րդ գումարման պատգամավորներ
Կատեգորիա:Քնեսեթի 23-րդ գումարման պատգամավորներ
Ամենայն Հայոց 132-րդ Կաթողիկոսի ընտրություններ

**Ամենայն Հայոց 132-րդ Կաթողիկոսի ընտրությունները** տեղի ունեցան 1999 թվականի հոկտեմբերի 27-ին Մայր Աթոռ Սուրբ Էջմիածնում։ Արդյունքում կաթողիկոս ընտրվեց 1998 թվականի նոյեմբերի 30-ից Կաթողիկոսական ընդհանուր փոխանորդ Գարեգին Բ-ն։ Մինչ այդ ամենայն հայոց հայրապետը Ն.Ս.Օ.Տ.Տ. Գարեգին Ա Քեսաբցին էր, ով մահացել էր 1999 թվականի հունիսի 29-ին։ Գարեգին Բ-ն ձեռնադրվեց նույն տարվա նոյեմբերի 4-ին։

## Նախապատմություն
1995 թվականի ապրիլի 3-ից մինչև 5-ը տեղի ունեցան Ամենայն Հայոց 131-րդ Կաթողիկոսի ընտրությունները, որի արդյունքում հայրապետ է ընտրվում Մեծի Տանն Կիլիկիո Կաթողիկոս Գարեգին Բ-ն որպես Ամենայն Հայոց Կաթողիկոս Ն.Ս.Օ.Տ.Տ Գարեգին Ա։ Այդ ընտրությունների առաջին քվեարկության ժամանակ Տեր Գարեգին արքեպիսկոպոս Ներսիսյանը հավաքեց 123 ձայն դառնալով առաջատարը, երկրորդ տեղում էր Ն.Ս.Օ.Տ.Տ. Գարեգին Բ-ն 111 ձայնով, սակայն երկրորդ քվեարկության ժամանակ առաջատար է դառնում Մեծի Տանն Կիլիկիո Կաթողիկոս Ն.Ս.Օ.Տ.Տ Գարեգին Բ-ն 186 ձայնով, երկրորդ տեղում թողնելով Տեր Գարեգին արքեպիսկոպոս Ներսիսյանին՝ 145 ձայնով։ Երրորդ քվեարկություն տեղի չունեցավ, քանի որ միակ մրցակից թեկնածու դարձած Տեր Գարեգին արքեպիսկոպոս Ներսիսյանը կոչ արեց ավարտելու քվեարկությունը։ Այդպիսով կաթողիկոս դարձավ Մեծի Տանն Կիլիկիո Կաթողիկոս Ն.Ս.Օ.Տ.Տ Գարեգին Բ-ն։ 1998 թվականի նոյեմբերի 30-ին Ամենայն Հայոց Կաթողիկոս Գարեգին Ա-ն Գերաշնորհ Տեր Գարեգին արքեպիսկոպոս Ներսիսյանին նշանակեց Կաթողիկոսական ընդհանուր փոխանորդ։ Գարեգին Ա Քեսաբցին վախճանվում է 1999 թվականի հունիսի 29-ին։

1999 թվականի հոկտեմբերի 27-ին գումարվում է 450 պատգամավորից կազմված Ազգային-եկեղեցական սրբագումար ժողով։ Այս կաթողիկոսական ընտրության ժամանակ, քանի որ ի սկզբանե թեկնածուները երկուսն են եղել, ժողովում որոշում է կայացվել ընտրված համարել նրան, ով կհատեր առկա 450 ձայների հիսուն տոկոսը՝ գումարած մեկ սահմանագիծը, այսինքն՝ 226 ձայն։

## Արդյունքներ

## Աղբյուրներ
* Կաթողիկոսի ընտրության ընթացակարգը 1995 և 1999 թվականներին 

132-րդ
Կատեգորիա:1999 Հայաստանում
Ագնես (վեպ)

**«Ագնես»** (), շվեյցարացի գրող Պետեր Շտամի գերմաներեն վեպը, որը գրվել է 1998 թվականին և նրա գրական դեբյուտն է։ Գիրքն առաջին անգամ գերմաներեն հրատարակվել է 1998 թվականի օգոստոսի 1-ին, պատմում է անանուն հասակավոր մարդու և նրա կես տարիքն ունեցող երիտասարդ Ագնեսի սիրո մասին։

2012 թվականին գիրքը հարմարեցվել է ռադիոներկայացման համար, «Ագնես» վեպը թատերական պիես է դարձրել Քրիստիան Պապկը։ Գիրքը թարգմանվել է 23 լեզվով։

Հայերեն տպագրվել է 2017 թվականին «Զանգակ» հրատարակչությունում, թարգմանիչ՝ Գայանե Գինոյան։ Վեպի թարգմանությունը 2017 թվականի օգոստոսին Հայաստանում ամենավաճառված գրքերից է եղել։

## Դիպաշար
Գրքի իրադարձությունները տեղի են ունենում Չիկագոյում, ներկայացվում է պատմողի աչքերով, որին անուն տրված չէ և սկսում է իր պատմությունը նրանով, որ Ագնեսը մահացել է։ Այնուհետև նա շարադրում է, թե ինչպես է առաջին անգամ ապրիլին հանդիպել Ագնեսին Չիկագոյի հանրային գրադարանում՝ վեպն սկսելուց ինն ամիս առաջ։ Նրանք հարաբերություն են ունենում, Ագնեսն ասում է, որ դա իր առաջին անգամն էր։ Պատմողը և Ագնեսն ապրում են առօրեական կյանքով, երբ մի օր պարզվում է, որ աղջիկը հղի է։ Պատմողը երեխա չի ուզում և առաջարկում է աբորտ անել, ինչին Ագնեսը համաձայն չէր։ Աղջիկը լքում է նրան, սակայն կորցնում է երեխային, և կրկին վերամիավորվում են, սակայն կորուստը մեծ ազդեցություն է թողնում նրանց հարաբերությունների վրա։ Այս ամենին զուգահեռ վեպի հիմնական թեմաներից է պատմությունը, որը Ագնեսը խնդրում է գրել հեղինակին։ Նա սկսում է իր պատմությունը սկզբից՝ ինչպես են հանդիպել, ինչպես են սիրահարվել և այլն։  Բայց երբ հասնում է ներկային, նա շարունակում է գրել։ Նա որոշում է, թե Ագնեսը ինչ պետք է կրի, ինչ ուտի և ինչ ասի։ Ագնեսն սկզբում է խաղում է՝ անելով պատմողի գրած «իրենց պատմությունը»։ Սակայն երբ Ագնեսն ասում է իր հղիության մասին, իրականությունը և պատմողի պատմությունն սկսում են հակասել իրար։ Պատմողն իրապես ցանկանում է «ուղղել իրականությունը» իր գրելով։ Սա վերջնականապես ավարտին է հասցնում հարաբերությունը, ինչից հետո պատմողը հոգեբանական անկում է ունենում, թե ինչ է պատահում Ագնեսին, անհայտ է մնում։

## Կարծիքներ

## Մրցանակներ
* 1999 *Rauriser Literaturpreis*
* 2000` «Ռայնգաուի» գրական մրցանակ
* 2017՝ «Կոտա» գրական մրցանակ

## Ծանոթագրություններ

## Արտաքին հղումներ
* «Ագնեսը»՝ որպես գրականության և կյանքի հակադրություն։ Հարցազրույց թարգմանչի հետ
* 

Կատեգորիա:1998 վեպեր
Կատեգորիա:20-րդ դարի գրականություն
Կատեգորիա:Գերմաներեն վեպեր
Կատեգորիա:Զանգակ հրատարակչության գրքեր
Կատեգորիա:Պետեր Շտամի վեպեր